Taksuksesse - AfriForum
Privaat vervolging ▶
AfriForum-suksesse: Oktober 2018
Die AfriForum-buurtwagte in Limpopo, wat insluit Nylstroom, Warmbad se RTL en RSRT-buurtwagte, Tzaneen, Ellisras en Matlabas-plaaswag, het aan ’n nasionale patrollie deelgeneem.
AfriForum het R22 000 bestee aan droogtehulp vir boere in die Waterberg-distrik. Die geld is gebruik om vragmotors te huur wat voer na die verskillende gebiede vervoer het sodat dit daar uitgedeel kan word.
AfriForum, in samewerking met Boere in Nood en die georganiseerde landbou, is besig met ’n projek om voer in te samel vir boere in die Waterberg-distrik wat erge droogte ervaar. Daar is nege vragmotors en 1 154 bale na die verskillende areas gestuur om die boere by te staan.
Die Lim 368-munisipaliteit, wat die dorpe Nylstroom, Naboomspruit en Vaalwater insluit, het ’n kostebevel van R255 463 gekry om terug te betaal aan AfriForum. Die kostebevel het gevolg nadat AfriForum ’n hofsaak in die hooggeregshof teen die munisipaliteit gewen het oor die swak toestand en wyse waarop die vullisterrein bestuur word.
AfriForum se Nylstroom-buurtwag in samewerking met die Suid-Afrikaanse Polisiediens (SAPD) het twee operasie in Nylstroom uitgevoer. Die eerste operasie was ’n padblokkade waarby 183 voertuie en 224 persone deursoek is en 55 voertuie getoets is. Tydens die tweede operasie is 12 arrestasies gemaak vir van dronkbestuur tot onwettige immigrante.
AfriForum se Naboomspruit-tak het in samewerking met die verkeersdepartement nuwe stoptekens geplant by strate waar die stoptekens verdwyn het. Die projek is deel van AfriForum se #OnsDorp-veldtog, wat daarop gemik is om probleme in dorpe aan te spreek deur dit self reg te maak.
AfriForum se Phalaborwa-tak het met die eerste fase van sy slaggatprojek begin, wat die herstel van slaggate in die dorp behels. Die projek vorm deel van AfriForum se #OnsDorp-veldtog, wat daarop gemik is om probleme in dorpe aan te spreek deur dit self reg te maak.
AfriForum se Phalaborwa-tak het by die Bougainvillapark-ouetehuis die inwoners gehelp om skoon te maak en vullis te verwyder. Die tak het die ouetehuis besoek en in samewerking met die inwoners die leemtes geïdentifiseer wat tot die skoonmaakaksie gelei het. Die gereelde skoonmaak by die ouetehuis word nou al vyf maande lank twee keer per week gedoen om die bejaardes by te staan.
AfriForum het ’n tak in Thabazimbi gestig.
AfriForum se Tzaneen-tak het nuwe stoptekens asook pale aangekoop en aan die verkeersdepartement oorhandig – dit sal opgerig word waar die vorige tekens verdwyn het. Die projek is deel van AfriForum se #OnsDorp-veldtog, wat daarop gemik is om probleme in dorpe op te los deur dit self reg te maak.
Die AfriForum-buurtwagte in Gauteng-Suid – Vanderbijlpark, Roodepoort en Randfontein – het aan ’n nasionale patrollie deelgeneem.
Die AfriForum-takke in Noordelike en Suidelike Pretoria het in Septembermaand gesamentlik 574 bome as deel van dié burgerregte-organisasie se nasionale boomplantmaandprojek geplant. Die Bronkhorstspruit-tak het ook tydens die projek indringerbome verwyder.
AfriForum se buurtwagte in Apiesrivier, Bronkhorstspruit, Hennopsriviervallei, Moot, Moreletapark, Meyerspark, Pretoria-Wes en Wes-Moot het in samewerking met talle ander veiligheidsinstansies, sekuriteitsmaatskappye en die SAPD aan die nasionale patrollie in die Tshwane Metropool deelgeneem.
AfriForum se Oos-Rand-buurtwagte het in die aanloop tot die laaste massapatrollie van 2018 Gesamentlike Operasionele Sentrum (GOS)-opleiding ontvang.
AfriForum se Oos-Rand-buurtwagte het aan die nasionale massapatrollie deelgeneem, waartydens 9 890 km en 1 240 manure deur 299 patrolleerders in 188 voertuie afgelê is.
Lede van AfriForum se Vanderbijlpark-tak het ’n vuil en verwaarloosde area van die Vanderbijlpark-begraafplaas skoongemaak en ’n groot hoeveelheid rommel verwyder. Die skoonmaakprojek het deel van AfriForum se #OnsDorp-veldtog uitgemaak.
Die AfriForum-tak in Roodepoort het in samewerking met M&P Recycling onwettige advertensies, plakkate en pamflette wat die sigbaarheid van verkeers- en ander munisipale tekens in dié dorp belemmer, verwyder.
AfriForum se Westonaria-tak het deur volgehoue druk op die Rand West City Plaaslike Munisipaliteit uiteindelik sukses bereik toe dié munisipaliteit verskeie stukke masjinerie aan sy werknemers beskikbaar gestel het om besoedelde woonbuurte en strate skoon te maak.
Die AfriForum-tak in Bronkhorstspruit het slaggate in dié dorp opgevul teen ’n koste van nagenoeg R26 000 as deel van die #OnsDorp-veldtog.
AfriForum se Bronkhorstspruit-tak het ’n plaaslike park skoongemaak as deel van dié tak se #OnsDorp-veldtog. Twaalf mense het gehelp om die park links van die Cathiestraatbrug langs die N4-snelweg op te ruim.
Die jeug van AfriForum se Bronkhorstspruit-tak het die 95 matrikulante van Hoërskool Erasmus sterkte met die eindeksamen toegewens deur stresballe en penne aan hulle uit te deel.
AfriForum se Meyerspark-buurtwag het ‘n suksesvolle patrollie gehou waartydens ’n skoonmaakaksie ook van stapel gestuur is. Dié buurtwag beskerm woongebiede soos Meyerpark, Equestria, Silverton en Silverton Uitbreiding 5 en 8.
Tydens ’n patrollie is die Meyerspark-buurtwag deur ’n AfriForum-lid gekontak nadat dié lid ’n betreder in sy erf betrap het. Die verdagte het probeer vlug en het in die proses ’n ander persoon in die straat aangerand. Patrollievoertuie het betyds by die toneel opgedaag en kon daarin slaag om die verdagte vas te trek, waarna die SAPD ontbied is.
AfriForum se Meyerspark-buurtwag het ’n verdagte vasgetrek nadat hy tydens ’n rooftogpoging by ’n buurtwaglid se voordeur betrap is. Die buurtwaglid het die verdagte, wat met ’n waardevolle gesteelde resiesfiets op die vlug geslaan het, oor die radio beskryf en hy is ’n paar kilometer verder deur die buurtwag ingehaal. Die SAPD is kort daarna as steun ontbied.
Drie lede van AfriForum se Moreletapark-tak se Grootfontein-buurtwag het oor die afgelope paar naweke gesertifiseerde vlak 1- en 2-noodhulpopleiding ontvang. Die buurtwag beplan ook om hierdie drie lede vir vlak 3-noodhulpopleiding te stuur.
AfriForum het in samewerking met Amandri Tuindienste die bebosde ruimte op die hoek van Trichardtweg en Cradocklaan in Kloofsig, Centurion, skoongemaak
Die AfriForum-tak in Waterkloof het as deel van dié organisasie se #OnsDorp-veldtog ’n gebied wat in ’n vervalle toestand was, skoongemaak. Sowat 20 mense het saamgespan om die gebied tussen Solomon Mahlangurylaan en Clifflaan, oorkant Muskejaatstraat, skoon te maak. Voordat dié gebied opgeruim is, het grypdiewe dit gereeld as skuilplek gebruik of as ’n plek om van ongewenste items ontslae te raak. Die gras is gesny, vullis is verwyder en bosse en bome wat onbeheersd gegroei het, is gesnoei. Uiteindelik is 24 groot sleepwavragte vol vullis en tuinvullis verwyder.
AfriForum se Hennopsrivier-buurtwag het by verskillende geleenthede gehelp om brande in die vallei te blus.
AfriForum se Kempton Park-tak het 16 herwinningsdromme as deel van die organisasie se #OnsDorp-veldtog geplaas.
AfriForum se Kempton Park-tak het 10 bome geplant as deel van dié burgerregte-organisasie se Boomplantmaand.
Twaalf lede van die AfriForum-buurtwag in Alberton het skietopleiding ontvang by Sport Adventure Shooting in Walkerville.
AfriForum se Alberton-buurtwag het basiese noodhulpopleiding ontvang.
Die AfriForum-tak in Alberton het 10 bome aan die Hoërskool Dinamika geskenk as deel van dié burgerregte-organisasie se Boomplantmaand.
AfriForum se Alberton-buurtwag het bystand gebied tydens die vastrek van drie vermeende ontvoerders.
As deel van AfriForum se #OnsDorp-veldtog het dié organisasie se Springs-tak ’n massaskoonmaakaksie te Ermeloweg geloods.
AfriForum se Springs-tak het ‘n aanlynpetisie rakende die toestand van die Blesbokspruit geloods en SANAS-geakkrediteerde watertoetse op die dorp se rioolwateruitvloeisel gedoen.
AfriForum se Springs-tak en gemeenskapslede het die Voortrekkermonument besoek as deel van die tak se kultuur- en erfenis-bewusmakingsveldtog.
Die AfriForum-tak in Edenvale het 20 bome by kleuterskole asook in die vleiland geplant as deel van dié burgerregte-organisasie se Boomplantmaand
AfriForum se Edenvale-buurtwag het ses nuwe koeëlvaste baadjies ontvang.
AfriForum het ’n nuwe bestuur vir die Germiston-tak verkies.
AfriForum Secunda Teks-buurtwag het aan die nasionale patrollie deelgeneem.
AfriForum Secunda Teks het stoptekens opgesit by verkeersligte in Secunda wat nie werk nie as deel van AfriForum se #OnsDorp-projek.
Secunda Teks-buurtwag het op ’n ongelukstoneel gehelp om die verkeer te reguleer.
AfriForum se Witbank-tak het bome geplant in Witbank.
AfriForum se Witbank-tak het die OR Tambo-projek gedoen wat deel is van Witbank se #OnsDorp-projek
AfriForum se Standerton-tak in samewerking met die Standerton Selfdoenforum het in die dorp rioolpype oopgemaak as deel van AfriForum se #OnsDorp-projek
AfriForum Standerton se buurtwag het aan die nasionale patrollie deelgeneem.
Standerton AfriForum se buurtwaglede het selfverdedigingopleiding ontvang.
Standerton AfriForum se buurtwaglede het brandbestrydingsopleiding van Midas en Agrinet ontvang.
Bethal se AfriForum-tak het slaggate opgevul. Daar is vanjaar al meer as 1 950 sakkies teer gebruik as deel van die #OnsDorp-projek.
Bethal se AfriForum-tak het bome geskenk vir verskeie skole en tehuise sowel as die plaaslike SAPD-stasie.
Bethal se AfriForumtak het die tuin by die Nestlé-bruggie skoongemaak in samewerking met Venter Construction and Renovation as deel van die #OnsDorp-projek.
Bethal se AfriForum-tak het fase 1 van die begraafplaasskoonmaakprojek voltooi as deel van die #OnsDorp-projek.
AfriForum Piet Retief se buurtwag het aan die nasionale patrollie deelgeneem.
Afriforum se Piet Retief-tak veiligheidstoerusting ontvang.
Delmas AfriForum se buurtwagte en plaaswagte het aan die nasionale patrollie deelgeneem.
Delmas se AfriForum-tak het kameras by die ouetehuis opgesit as deel van AfriForum se #OnsDorp-projek
Delmas AfriForum het bejaardes gehelp om Herfsland se dak te verf.
AfriForum Leandra se buurtwag het aan die nasionale patrollie deelgeneem.
AfriForum se Nelspruittak het ’n skoonmaakaksie geloods by Lowveld High School as deel van die #OnsDorp-projek.
Cairn Burnside-plaaswag het saam met NCC aan die AfriForum nasionale patrollie deelgeneem.
AfriForum se Nelspruit-tak het bome geplant by die Nelspruit Community Forum se terrein.
AfriForum se Middelburg-buurtwag het in samewerking met Solidariteit Helpende Hand aan die nasionale patrollie deelgeneem.
AfriForum se Middelburgtak het Fase 3 van die Heliblad-projek voltooi as deel van die #OnsDorp-projek.
AfriForum se Middelburgtak het bome aan verskeie skole en tehuise in die dorp geskenk.
AfriForum Middelburg se buurtwag het koeëlvaste baadjies ontvang.
AfriForum Lydenburg se buurtwag het in samewerking met die Lydenburg-GPF aan die nasionale patrollie deelgeneem.
AfriForum Witrivier se buurtwag het saam met NCC aan die nasionale patrollie deelgeneem.
AfriForum Witrivier se buurtwag het bystand gebied by die Neon-kerkbrand sowel as verskeie ander brande.
AfriForum Witrivier se buurtwag het saam met Nelspruit se SAPD en Verkeersafdeling deelgeneem aan ’n sigbaarheidsoperasie.
Witirivier AfriForum se buurtwag het selfverdedigingsopleiding voltooi.
Gedurende die nasionale veiligheidspatrollie het AfriForum se takke op Hartbeespoort, Coligny, Moonooi, Rustenburg, Koster, Zeerust, Bloemhof, Christiana, Delareyville, Biesiesvlei, Schweizer-Reneke en Vryburg deelgeneem om verhoogde sigbaarheid in dorpe te verseker en samewerking tussen organisasies te verbeter.
Die AfriForum-buurtwag in Christiana het opleiding oor toneelbewaring aangebied.
Die AfriForum-tak in Bloemhof se buurtwag het met dorpsbeveiliging gehelp tydens die hofverskyning van bendelede.
Die AfriForum-tak in Bloemhof het 21 verkeerstekens opgerig as deel van #OnsDorp.
Die AfriForum-buurtwag in Biesiesvlei het ’n lid bygestaan wat onregmatig gearresteer is.
Die AfriForum-tak in Delareyville het ’n stuk grond langs die N14 skoongemaak as deel van #OnsDorp.
Die AfriForum-tak in Delareyville het ‘n park in die dorp aangeneem en bome geplant. Hulle onderneem om die park skoon te hou.
Die lede van die AfriForum se Hartbeespoort-tak het basiese patrollie-opleiding ontvang.
Die lede van AfriForum se Hartbeespoort-tak het sement by ’n voetpad in Ou Walaan gegooi sodat drawwers veilig kan wees gedurende die eerste fase van die #Ons Dorp-veldtog
Die lede van AfriForum se Zeerust-tak het basiese patrollie-opleiding ontvang.
Die Mooinooi-tak van AfriForum het brandbestrydingsoerusting gekoop om te help gedurende ’n veldbrand, asook verf vir die verf van straatname in die dorp.
Die Coligny-tak van AfriForum het randstene aangekoop sodat straatname prominent geverf kan word.
AfriForum het ‘n buurtwag in Orkney gestig nadat ‘n behoefte ontstaan het om veiligheidstrukture in die dorp te versterk.
Danksy flink optrede deur AfriForum se buurtwag in Orkney is kabeldiewe suksesvol opgespoor en in hegtenis geneem.
AfriForum se Hartbeesfontein-tak het aan die nasionale patrollie deelgeneem in samewerking met die SAPD, waartydens daar ook twee arrestasies uitgevoer is.
AfriForum se Hartbeesfontein-buurtwag het gehelp om ’n brand suksesvol te blus by ‘n plaaslike besigheid in die dorp.
AfriForum se Potchefstroom-buurtwag het basiese patrollie- en regsaspekte-opleiding ontvang nadat ’n behoefte ontstaan het om nuwe patrollielede beter toe te rus met die nodige kennis.
Die Potchefstroom-tak van AfriForum het bykans 500 slaggate herstel en het verskeie skoonmaakprojekte gedurende Oktober geloods as deel van AfriForum se #OnsDorp-veldtog.
Die Potchefstroom-tak van AfriForum het werk aan ’n belangrike kruising op die N12 voltooi deur strepe op die pad oor te verf.
AfriForum se Stilfontein-tak het ’n minipatrollie vir kinders in die dorp gehou om bewusmaking rakende misdaad en veiligheid in Stilfontein te bevorder.
Die Stilfontein-tak van AfriForum het agt bome by skole en een by ‘n sorgsentrum geplant as deel van AfriForum se boomplantmaandprojek.
AfriForum se Stilfontein-buurtwag het aan AfriForum se nasionale patrollie deelgeneem in samewerking met ander buurtwagte en veiligheidsinstellings.
AfriForum se Ventersdorp-buurtwag het gedurende Oktober verskeie beveiligings- en skoonmaakaksies geloods na talle gewelddadige betogings in en rondom die dorp.
AfriForum het die derde opeenvolgende jaar ’n toekenning vir beste woonbuurtforum in Bloemfontein ontvang van “Best of Bloem Awards”.
AfriForum se Uitsig-tak het ’n huisbreker gearresteer nadat daar om hulp geroep is op een van die WhatsApp-groepe.
Die Rayton-Heuwelsig-tak van AfriForum het een van vier verdagtes gearresteer in verband met talle misdade in Bloemfontein.
AfriForum se Hospitaalpark-tak se buurtwag het gereageer op ‘n verdagte persoon wat in ‘n erf was. Die verdagte is gearresteer en toerusting om hekmotors te steel is in sy besit gevind.
AfriForum se Sasolburg-buurtwag het aan AfriForum se nasionale patrollie deelgeneem in samewerking met ander veiligheidsinstellings in die dorp.
AfriForum se Bothaville-tak is reorganiseer en ‘n nuwe takbestuur is suksesvol verkies.
As deel van AfriForum se #OnsDorp-veldtog het die Senekal-tak nuwe brandweertoerusting, insluitende twee sleepwaens en veiligheidstoerusting, verkry om die dorp se tekort aan brandweertoerusting te verlig.
Die Parys-tak van AfriForum het bome aan plaaslike skole geskenk as deel van AfriForum se boomplantmaandprojek.
As deel van AfriForum se #OnsDorp-veldtog het die Heilbron-tak die Voortrekkers gehelp om die plaaslike Voortrekkerkommando se fasiliteite op te knap.
AfriForum se Frankfort-tak het nege stoptekens vervang as deel van AfriForum se #OnsDorp-veldtog. Dit volg nadat talle stopstrate in die dorp nie meer stoptekens gehad het nie en ‘n risiko ingehou het vir verkeersveiligheid.
AfriForum se Newcastle-tak het ’n positiewe vergadering met die Munisipaliteit gehad.
AfriForum se Newcastle-tak het ’n buurtwag gestig.
AfriForum se Newcastle-tak het met die SAPD vergader op streekvergaderings
AfriForum se Vryheid-tak se Veiligheidstruktuur het aan verskeie veiligheidsoperasies deelgeneem.
AfriForum se Vryheid-tak het hul gemeenskap op die SAPD se Maandelikse Streekvergadering verteenwoordig.
AfriForum se Vryheid-tak en gemeenskap het ’n dringende vergadering met die Munisipaliteit gehou rakende kragonderbrekings.
AfriForum se Vryheid-tak se Veiligheidstruktuur het aan die massapatrollie saam met die SAPD deelgeneem.
AfriForum se Margate-tak Jeug het gereeld hul strande skoongemaak.
AfriForum se Margate-tak het aan die massapatrollie deelgeneem.
AfriForum se Margate-tak het ’n omgewingstudie op die riviere in die omgewing gedoen.
AfriForum se Margate-tak het veiligheidstoerusting aangeskaf vir patrolleerders.
AfriForum se Pongola-tak beveilig hul gemeenskap met gereelde proaktiewe patrollies.
AfriForum se Pongola-tak het ’n gemeenskapsfunksie gehou ter ondersteuning van hul Veiligheidstruktuur
AfriForum se Pongola-tak het aan die massapatrollie deelgeneem.
AfriForum se Paulpietersburg-tak het aan die massapatrollie deelgeneem.
AfriForum se takke op Paulpietersburg en Vryheid het ’n vergadering met tradisionele leiers gehou vir beter samewerking.
AfriForum se Paulpietersburg-tak het hul gemeenskap beveilig met proaktiewe patrollies.
AfriForum se Utrecht-tak het aan die massapatrollie deelgeneem.
AfriForum se Utrecht-tak het ’n vergadering met die Emandlangeni-munisipaliteit gehou.
AfriForum se Kimberley-tak het ’n skool in Barkley-Wes ontsmet nadat riool op die skoolterrein opgedam het.
AfriForum se Vaalharts-tak het in samewerking met die gemeenskap en munisipaliteit ’n water- en rioolpyp herstel tydens proteste in Hartswater.
AfriForum se Vaalharts-tak het vullis opgetel en die gemeenskap betrokke gekry tydens proteste waartydens geen munisipale dienste gelewer kon word nie.
AfriForum se Williston-tak het ’n grondpad herstel wat deur die dorp loop.
AfriForum se Williston-tak het borde opgerig by die vullisterrein.
AfriForum se Elliot-tak het borde opgerig by die vullisterrein.
AfriForum se Bellville- en Brackenfell-buurtwagte het aan ’n massapatrollie in hul onderskeie gebiede deelgeneem. Dié patrollie het in samewerking met die SAPD, die gemeenskapspolisiëringsforum (GPF), Bassett North Security, ADT Security en ander sekuriteitsmaatskappye en veiligheidsinstansies plaasgevind.
AfriForum se Brackenfell- en Bellville-buurtwagte het selfverdedigingsopleiding ontvang wat deur Cobra Self-Defence Academy onder leiding van AfriForum aangebied is.
AfriForum se Kaapstad-Noord-tak, in samewerking met Oakdale Watch en die Voortrekker Road Corridor Improvement District (VRCID), het sekere dele van die Oakdale-woonbuurt skoongemaak.
Yollanda Fritz, wat verbonde is aan AfriForum se Bellville-buurtwag, het die afgelope paar weke die veiligheid behartig in die oggende en die middae wanneer leerders se ouers hulle by die skool af- of oplaai by die Laerskool Bellpark en Laerskool Bellville.
AfriForum se Kaapstad-Noord-tak het GOP-opleiding ontvang.
AfriForum se Stellenbosch-tak het GOP-opleiding ontvang.
AfriForum se Helderbergkom-tak het GOP-opleiding ontvang.
AfriForum se Kraaifontein-tak is gestig.
AfriForum se Kraaifontein-buurtwag het aan ’n nasionale massapatrollie deelgeneem.
AfriForum se Kraaifontein-buurtwag het selfverdedigingsopleiding ontvang wat deur Cobra Self-Defence Academy onder leiding van AfriForum aangebied is.
Die AfriForum-tak in Malmesbury het in samewerking met Big Tree Growers Wholesale Nursery 17 bome by The Lucky Lucy Foundation buite dié dorp geplant as deel van dié burgerregte-organisasie se boomplantinisiatief.
AfriForum se Malmesbury-tak het GOP-opleiding ontvang.
Die AfriForum buurt- en plaaswagte in die Matzikama-streek – wat die Lutzville-buurtwag en die volgende plaaswagte insluit: Koekenaap, Trawal, Lutzville, Vredendal en Nuwerus – het aan ’n nasionale massapatrollie in hul onderskeie gebiede deelgeneem. Dié patrollie het in samewerking met die SAPD en die verkeersafdeling plaasgevind.
AfriForum se Vredendal-tak het GOP-opleiding ontvang.
AfriForum se Overstrand-tak het R19 000 bewillig vir die verf en herstel van die vervalle maar kosbare Alzheimerseenheid by Huis Lettie Theron in Hermanus. Die tehuis is afhanklik van skenkings en kry geen staatsubsidie nie. Donasies van verskeie kerke en die gemeenskap hou hulle aan die gang. Die afdeling se mure was baie vervalle en die verf en herstelwerk het die moraal van die bejaardes verbeter.
Die Mosselbaai-tak van AfriForum het ’n baie suksesvolle inligtingsessie gehou met dr Frans Cronje van die IRV as hoofspreker. Dit is bygewoon deur meer as 200 mense en het veral goeie gesindhede teenoor AfriForum bevorder.
AfriForum se Goukou-plaaswag en lede het vir ’n paar dae sy aan sy geveg saam met lede van Working on Fire asook plaaslike brandweerpersoneel om die verwoestende brande in die Vermaaklikheidgebied te beveg. Die brande is in ’n stadium oor ’n afstand van 25 km bestry.
Die AfriForum-buurtwag in Worcester, in samewerking met die plaaslike verkeersafdeling, ER24, plaaslike insleepdienste, AC Security, Capital Security, die gemeenskappolisiëringsforum (GPF) en gemeenskapslede, het aan ’n nasionale massapatrollie deelgeneem.
AfriForum se Worcester-tak het GOP-opleiding ontvang.
Die AfriForum Velddrif-tak se buurtwag het aan ’n nasionale massapatrollie deelgeneem.
AfriForum se Velddrif-tak het GOP-opleiding ontvang.
AfriForum het meer as 19 watertoetse by afvalrioolwaterpunte langs die Vaalrivier gedoen en ’n spesialisverslag saamgestel. AfriForum gaan verdere stappe doen deur strafregtelike klagtes teen die verantwoordelike munisipale amptenare aanhangig te maak.
AfriForum het ’n veldtog van stapel gestuur teen die oprigting van ’n biogasaanleg by die WNNR. AfriForum is nie gekant teen die groenenergiebedryf nie, maar teen die ligging van die aanleg wat nie geskik is tussen residensiële eiendom nie.
AfriForum het vanjaar meer as 3 000 bome tydens sy jaarlikse boomplantprojek in September geplant.
AfriForum Jeug het ’n leierskapontwikkelingskamp vir Graad 9-leerders te Matroosberg Reserwe, net buite Ceres, aangebied. Die kamp was ’n reuse sukses.
AfriForum Jeug se tweede leierskap- en geskiedenisstaptoer vir jongmense tussen 18 en 30 jaar, die Wesfrontvasbyt, het in die distrik Petrusburg in die Vrystaat plaasgevind. Ongeveer 75 km is deur die stappers afgelê.
AfriForum Jeug in samewerking met Meyer le Roux het ongeveer R22 910 ingesamel vir die boere van Petrus Steyn en Reitz wie se grond van bykans 14 000 ha afgebrand het in September. Meer as 4 000 diere is nou van voer afhanklik, en ongeveer 1 200 werkgeleenthede is in die gedrang. AfriForum Jeug kon 30 ton voer aflewer met fondse uit die bestaande noodfonds en was reeds betrokke by 80 ton se aflewerings. Verdere projekte word beplan.
Die omvattende verslag oor nasionale gesondheidsversekering is afgehandel.
AfriForum se Kathu-buurtwag, in samewerking met die privaat sekuriteitsmaatskappy JWC Sekuriteit, het ’n gesteelde voertuig opgespoor en die SAPD gehelp om vier verdagtes te arresteer.
AfrifForum se AfriForum911-afdeling het bystand gebied met die inhegtenisneming van ’n verdagte in Kathu deur die AfriForum911 TrackBox-toepassing te gebruik. Die individu is vir die diefstal van ’n motorvoertuig gearresteer en is later deur die SAPD as ’n voortvlugtende verdagte in diefstal- en verkragtingsake geïdentifiseer.
Die Bellville-buurtwag moniteer veiligheid by plaaslike laerskole.
AfriForum se Kraaifontein-, Brackenfell- en Bellville-buurtwag het selfverdedigingsopleiding ontvang. Ses-en-twintig lede van dié AfriForum-buurtwagte het dit bygewoon.
AfriForum se Goukou-plaaswag het tydens die verwoestende veldbrand by Vermaaklikheid hulp verleen deur brande te blus met bakkies wat met grasbrandeenhede toegerus is.